Лідар Аб'яднанай грамадзянскай партыі Анатоль Лябедзька 14 красавіка, пасля пасяджэння палітрады партыі, паведаміў БелаПАН, што правацэнтрысцкая кааліцыя (куды ўваходзяць АГП, Рух «За Свабоду» і аргкамітэт па стварэнні партыі «Беларуская хрысціянская дэмакратыя») плануе вылучыць на наступных прэзідэнцкіх выбарах адзінага кандыдата. Праўда, калі адбудуцца тыя выбары, пакуль не вядома: улады яшчэ разважаюць наконт графіку выбарчай кампаніі. Але, як «вангуе» Лябедзька, датэрміновых прэзідэнцкіх выбараў не будзе. Паводле яго меркавання, у 2019 годзе пройдзе парламенцкая кампанія, а ў 2020-м — прэзідэнцкія выбары.